ᱤᱯᱥᱤᱛᱟ ᱵᱤᱥᱣᱟᱥ

ᱤᱯᱥᱤᱛᱟ ᱵᱤᱥᱣᱟᱥ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱛᱷᱟᱨᱢᱟᱞ ᱵᱮᱞᱮᱥᱴᱤᱠ ᱥᱟᱬᱮᱥᱤᱭᱟᱹ ᱠᱟᱱᱟᱭ᱾ ᱒᱐᱑᱙ ᱥᱮᱨᱢᱟ ᱨᱮ, ᱩᱱᱤ ᱫᱚ ᱥᱤᱧᱚᱛ ᱨᱤᱱ ᱚᱛ ᱯᱷᱟᱹᱫᱽ, ᱯᱟᱨᱟᱢᱤᱞᱤᱴᱟᱨᱤ ᱯᱷᱟᱹᱫᱽ ᱟᱨ ᱫᱩᱜ ᱫᱟᱨᱟᱢ ᱠᱷᱚᱸᱫᱽᱨᱚᱱ ᱟᱨ ᱩᱛᱷᱱᱟᱹᱣ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱜᱚᱲᱚ ᱞᱟᱹᱜᱤᱫ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟᱹ, ᱱᱟᱨᱤᱥᱚᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱞᱮᱫᱼᱟ᱾

ᱡᱤᱭᱚᱱ
ᱵᱤᱥᱣᱟᱥ ᱫᱚ ᱠᱚᱞᱠᱟᱛᱟ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱦᱟᱨᱟ ᱞᱮᱱᱟᱭ᱾ ᱩᱱᱤ ᱫᱚ ᱑᱙᱘᱘ ᱥᱮᱨᱢᱟ ᱨᱮ ᱡᱟᱫᱚᱵᱽᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱯᱞᱟᱭᱤᱰ ᱢᱮᱛᱷᱟᱢᱮᱴᱤᱠᱥ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱯᱩᱨᱟᱹᱣ ᱞᱮᱫᱟ᱾ ᱯᱳᱥᱴ ᱜᱨᱮᱡᱩᱭᱮᱥᱚᱱ ᱛᱟᱭᱚᱢ ᱩᱱᱤ ᱫᱚ ᱰᱤᱯᱷᱮᱱᱥ ᱨᱤᱥᱟᱨᱪ ᱟᱨ ᱰᱮᱵᱷᱞᱚᱯᱢᱮᱱᱴ ᱚᱨᱜᱟᱱᱟᱭᱤᱡᱮᱥᱚᱱ (ᱰᱤ.ᱟᱨ.ᱰᱤ.ᱳ.) ᱨᱮ ᱠᱟᱹᱢᱤ ᱞᱟᱹᱜᱤᱫ ᱮ ᱟᱹᱯᱤᱞ ᱠᱮᱫᱼᱟ ᱟᱨ ᱑᱙᱘᱘ ᱨᱮᱜᱮ ᱩᱱᱤ ᱫᱚ ᱵᱟᱪᱷᱚᱱ ᱞᱮᱱᱟᱭ᱾ ᱩᱱᱤ ᱫᱚ ᱑᱙᱙᱘ ᱥᱟᱞᱮ ᱨᱮ ᱰᱤ.ᱟᱨ.ᱰᱤ.ᱳ. ᱨᱮᱱ ᱴᱟᱨᱢᱤᱱᱚᱞ ᱵᱟᱞᱤᱥᱴᱤᱠᱥ ᱨᱤᱥᱟᱨᱪ ᱞᱮᱵᱚᱨᱴᱚᱨᱤ (ᱴᱤ.ᱵᱤ.ᱟᱨ.ᱮᱞ) ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱱᱤᱛᱚᱜ ᱩᱱᱤ ᱫᱚ ᱞᱮᱵᱚᱨᱴᱚᱨᱤ ᱨᱮᱱ ᱯᱮᱭᱟ ᱰᱤᱵᱤᱡᱚᱱ ᱠᱚᱭ ᱟᱹᱭᱩᱨ ᱮᱫᱟ᱾

ᱟᱡᱟᱜ ᱠᱟᱹᱢᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱤᱣᱤ ᱵᱟᱧᱪᱟᱣ ᱥᱟᱫᱷᱚᱱ, ᱫᱩᱜ ᱫᱟᱨᱟᱢ ᱥᱤᱥᱴᱮᱢ ᱟᱨ ᱨᱟᱹᱯᱩᱫᱚᱜ ᱜᱩᱞᱤ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱒᱐᱑᱖ ᱥᱮᱨᱢᱟ ᱨᱮ, ᱩᱱᱤ ᱫᱚ ᱴᱤ.ᱵᱤ.ᱟᱨ.ᱮᱞ ᱴᱤᱢ ᱮ ᱟᱹᱭᱩᱨ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱠᱚᱢ ᱞᱤᱛᱷᱟᱞ ᱯᱞᱟᱥᱴᱤᱠ ᱜᱩᱞᱤ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱦᱚᱲ ᱠᱚᱣᱟᱜ ᱵᱷᱤᱲ ᱥᱟᱢᱵᱽᱲᱟᱣ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱯᱟᱨᱟᱢᱤᱞᱤᱴᱟᱨᱤ ᱯᱷᱟᱹᱫᱽ ᱠᱚ ᱵᱮᱵᱷᱟᱨ ᱟᱠᱟᱫ ᱛᱟᱦᱮᱸᱫ᱾

ᱢᱟᱨᱪ ᱒᱐᱑᱙ ᱨᱮ, ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱩᱲᱤ ᱠᱚᱣᱟᱜ ᱥᱤᱨᱯᱷᱟᱹ, ᱱᱟᱨᱤᱥᱚᱠᱛᱤ ᱯᱩᱨᱩᱥᱠᱟᱨ "᱒᱐᱑᱘" ᱫᱤᱥᱚᱢ ᱜᱚᱢᱠᱮ ᱨᱟᱢ ᱱᱟᱛᱷ ᱠᱚᱵᱤᱱᱫᱽ ᱴᱷᱮᱱ ᱠᱷᱚᱱ ᱫᱩᱜ ᱫᱟᱨᱟᱢ ᱠᱷᱚᱸᱫᱽᱨᱚᱱ ᱟᱨ ᱩᱛᱷᱱᱟᱹᱣ ᱨᱮ ᱛᱤᱨᱞᱟᱹ ᱠᱚᱣᱟᱜ ᱜᱚᱲᱚ ᱟᱨ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱞᱟᱹᱜᱤᱫ ᱵᱩᱞᱮᱴ ᱯᱷᱨᱩᱯᱷ ᱫᱚᱛᱚ ᱟᱨ ᱮᱴᱟᱜ ᱯᱨᱚᱴᱮᱠᱴᱤᱵᱷ ᱥᱤᱥᱴᱮᱢ ᱠᱚ ᱵᱮᱱᱟᱣ ᱨᱮ ᱜᱚᱲᱚ ᱞᱟᱹᱜᱤᱫ ᱥᱤᱨᱯᱷᱟᱹᱭ ᱦᱟᱢᱮᱴ ᱞᱮᱫᱼᱟ᱾ ᱱᱚᱶᱟ ᱥᱤᱨᱯᱷᱟᱹ ᱫᱚ ᱨᱟᱥᱴᱨᱚᱯᱚᱛᱤ ᱵᱷᱚᱵᱚᱱ ᱨᱮ ᱮᱢ ᱦᱩᱭ ᱞᱮᱱᱟ᱾ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱚᱫᱤ ᱦᱚᱸ ᱥᱮᱴᱮᱨ ᱮ ᱛᱟᱦᱮ ᱠᱟᱱᱟ᱾ ᱱᱩᱭ ᱫᱚ "ᱥᱮᱞᱯᱷ ᱨᱤᱞᱟᱭᱮᱱᱥ" ᱞᱟᱹᱜᱤᱫ ᱚᱜᱽᱱᱤ ᱥᱤᱨᱯᱷᱟᱹ' ᱟᱨ 'ᱦᱟᱭ ᱮᱱᱟᱨᱡᱤ ᱢᱮᱴᱮᱨᱤᱭᱟᱞ ᱥᱳᱥᱟᱭᱴᱤ ᱚᱯᱷ ᱤᱱᱰᱤᱭᱟ (ᱦᱮᱢᱥᱤ) ᱴᱤᱢ ᱥᱤᱨᱯᱷᱟᱹ' ᱦᱚᱸᱭ ᱧᱟᱢ ᱟᱠᱟᱫᱟ᱾ ᱱᱚᱶᱟ ᱜᱩᱞᱤ ᱠᱚ AK-47 ᱨᱤᱯᱤᱞ ᱨᱮ ᱵᱮᱵᱷᱟᱨ ᱫᱟᱲᱮᱭᱟᱜᱼᱟ ᱟᱨ ᱱᱚᱶᱟ ᱠᱚᱫᱚ "ᱵᱟᱡᱟᱣ ᱠᱚᱢ ᱦᱚᱪᱚᱭᱟᱭ"᱾

ᱵᱤᱥᱣᱟᱥ ᱟᱨ ᱩᱱᱤᱭᱟᱜ ᱴᱤᱢ ᱫᱚ ᱨᱟᱹᱯᱩᱫᱚᱜ ᱜᱩᱞᱤ ᱛᱮᱭᱟᱨ ᱨᱮᱦᱚᱸ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱡᱟᱦᱟᱸ ᱫᱚ ᱜᱩᱞᱤ ᱠᱷᱚᱱ ᱠᱮᱴᱮᱡ ᱡᱟᱦᱟᱱᱟᱜ ᱨᱮ ᱛᱟᱹᱠᱤᱡ ᱞᱮᱱ ᱠᱷᱟᱱ ᱜᱩᱞᱤ ᱫᱚ ᱨᱟᱹᱯᱩᱫᱚᱜᱼᱟ᱾ ᱱᱚᱣᱟ ᱮᱯᱞᱤᱠᱮᱥᱟᱱ ᱥᱠᱟᱭ ᱢᱟᱨᱥᱟᱞ ᱱᱚᱣᱟ ᱜᱩᱞᱤ ᱠᱚ ᱵᱮᱵᱷᱟᱨ ᱨᱮᱭᱟᱜ ᱫᱟᱣ ᱮ ᱮᱢᱟ ᱠᱚᱣᱟ, ᱱᱚᱣᱟ ᱯᱟᱹᱛᱭᱟᱹᱣ ᱥᱟᱞᱟᱜ ᱡᱮ ᱡᱟᱦᱟᱡ ᱟᱜ ᱡᱟᱦᱟᱱ ᱱᱩᱠᱥᱟᱱ ᱵᱟᱝ ᱠᱟᱛᱮ, ᱵᱤᱢᱟᱱ ᱦᱟᱭᱡᱮᱠ ᱠᱚ ᱴᱩᱴᱤ, ᱥᱮ ᱴᱩᱴᱤ ᱨᱮᱭᱟᱜ ᱵᱚᱛᱚᱨ ᱮᱢ ᱞᱟᱹᱜᱤᱫ᱾ ᱮᱭᱟᱨ ᱤᱱᱰᱤᱭᱟ ᱑᱙᱙᱙ ᱥᱮᱨᱢᱟ ᱠᱷᱚᱱ ᱥᱠᱟᱭ ᱢᱟᱨᱥᱟᱞ ᱮ ᱵᱮᱵᱷᱟᱨ ᱮᱫᱟ᱾

ᱵᱟᱨᱦᱮ ᱡᱚᱱᱚᱢ

ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱛᱤᱨᱞᱟᱹ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱫᱩᱜ ᱫᱟᱨᱟᱢ

ᱥᱟᱹᱠᱷᱭᱟᱹᱛ